Ir-Regolament tal-Kunsill (KEE) Nru 102/76
tad-19 ta'Jannar 1976
fuq it-trattament doganali li għandu jingħata lil prodotti tas-sajd li joriġinaw fin-Norveġja
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi l-Komunità Ekonomika Ewropea, u b'mod partikulari Artikolu 43 u 113 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1];
Billi permezz ta' skambju ta' ittri bejn il-Komunità Ekonomika Ewropea u n-Norveġja, il-Komunità obligat ruħha li teffetwa tnaqqis awtonomu tad-dazji applikabbli għal ċerti prodotti tas-sajd, li jaqgħu taħt it-titolu Nos ex 03.01, ex 16.04 u ex 16.05 tad-Dazju Komuni, li joriġinaw fin-Norveġja, bil-patt li n-Norveġja tirrispetta t-termini attwali ta' kompetizzzjoni ġenerali fil-qasam tas-sajd;
Billi dak l-iskambju ta' ittri stabbilixxa ċerti regoli ta' oriġini; billi, jekk regoli bħal dawn għandhom ikunu applikati, għandhom jigu stabbiliti l-kondizzjonijiet li jirregolaw it-trasport ta' prodotti li joriġinaw u l-arranġamenti għall-koperazzjoni amministrattiva; billi l-fatt li l-prodotti in kwistjoni huma prodotti li joriġinaw għandhom ikunu attestati minn ċertifikat ta' moviment maħruġ mill-awtoritajiet tad-dwana Norveġizi meta il-prodotti korrispondenti jkunu esportati,
ADOTTAT DAN IR-REGOLAMENT:
Artikolu 1
1. Id-dazji applikabbli għall-importazzjonijiet fil-Komunità kif oriġinarjament kostitwiti minn prodotti li joriġinaw fin-Norveġja, u li jaqgħu taħt it-titolu Nos ex 03.01, ex 16.04 and ex 16.05 tad-Dazju Komuni, elenkati fit-Tabella I annessa ma' dan ir-Regolament, għandhom jitnaqqsu għall-livell muri għal kull wieħed minnhom.
2. Id-dazji applikabbli għall-importazzjonijiet fid-Danimarka u fir-Renju Unit ta' prodotti li joriġinaw fin-Norveġja u li jaqgħu taħt it-titolu Nru ex 03.01, ex 16.04 and ex 16.05 tad-Dazju Komuni, elenkati fit-Tabella II annessa ma' dan ir-Regolament, għandhom jiġu stabiliti fil-livell muri għal kull wieħed minnhom.
3. Id-dazji applikabbli għall-importazzjonijiet fl-Irlanda ta' prodotti li joriġinaw fin-Norveġja u li jaqgħu taħt it-titolu Nos ex 03.01, ex 16.04 u ex 16.05 tad-Dazju Komuni elenkata fit-Tabella III annessa ma' dan ir-Regolament, għandhom jitnaqqsu jew jigu stabbiliti fil-livell muri għal kull wieħed minnhom.
4. It-tnaqqis stabiliti fil-paragrafi 1, 2 u 3 għandhom jiġi applikat biss jekk in-Norveġja taderixxi mal-prezzijiet ta' riferenza Komunitarji preżenti jew futuri.
Artikolu 2
Il-kunċett ta' prodotti oriġinanti huwa mfisser u l-arranġamenti għall-koperazzjoni amministrattiva huma stabiliti fl-Anness ta' dan ir-Regolament.
Artikolu 3
Fl-ebda każ is-sardin aħdar tal-bott (Sprattus sprattus) ma' jista' jinżamm maħżun jew jiġi esibiti għall-bejgħ, mpoġġi fiċ-ċirkulazzjoni jew mibjugħ fil-Komunità taħt isem differenti minn dak ta' laċċi żgħar tal-bott jew brisling; b'mod speċjali m'għandhomx iġorru l-isem ta' sardin Norveġiż, inċova jew aringi.
Artikolu 4
1. Ir-Regolament tal-Kunsill (KEE) Nru 3609/73 tas-27 ta' Diċembru 1973 fuq it-trattament doganali li għandu jiġi applikat għall-ċerti prodotti tas-sajd li joriġinaw fin-Norveġja [2] kif emendat mir-Regolament (KEE) Nru 1460/74 [3], qiegħed jigi abrogat permezz ta' dan l-att.
2. Ir-referenzi għar-Regolament abrogat permezz tal-paragrafu 1 għandhom jiġu interpretati bħala riferenza għal dan ir-Regolament.
Artikolu 5
Dan ir-Regolament għandu jidħol fis-seħħ fl-1 ta' Frar 1976.
Dan ir-Regolment għandu jorbot fl-intier tiegħu u jkun japplika direttament l-Istati Membri kollha.
Magħmul fi Brussell, fid-19 ta' Jannar 1976.